Document ID: 32008R1080

UREDBA KOMISIJE (ES) št. 1080/2008
z dne 4. novembra 2008
o spremembi Uredbe (ES) št. 1100/2006 o podrobnih pravilih za odprtje in upravljanje tarifnih kvot za surovi trsni sladkor za prečiščevanje s poreklom iz najmanj razvitih držav za tržna leta 2006/07, 2007/08 in 2008/09 ter o podrobnih pravilih za uvoz proizvodov iz tarifne številke 1701 s poreklom iz najmanj razvitih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 980/2005 z dne 27. junija 2005 o uporabi sheme splošnih tarifnih preferencialov (1) in zlasti člena 12(6) Uredbe,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (uredba o enotni SUT) (2) in zlasti člena 134 v povezavi s členom 4 Uredbe,
ob upoštevanju naslednjega:
(1)
Člen 5(7)(d) Uredbe Komisije (ES) št. 1100/2006 z dne 17. julija 2006 o podrobnih pravilih za odprtje in upravljanje tarifnih kvot za surovi trsni sladkor za prečiščevanje s poreklom iz najmanj razvitih držav za tržna leta 2006/07, 2007/08 in 2008/09 ter o podrobnih pravilih za uvoz proizvodov iz tarifne številke 1701 s poreklom iz najmanj razvitih držav (3) omejuje zahtevke za uvozna dovoljenja za sladkor iz najmanj razvitih držav na „pooblaščene izvajalce“.
(2)
Uredba Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, (ES) št. 1933/2006 in uredb Komisije (ES) št. 1100/2006 in (ES) št. 964/2007 (4) (uredba GSP) pa vsebuje bolj vključujočo opredelitev: „vložnik“. Vendar se bo sprememba, ki jo uvaja, začela uporabljati šele od 1. januarja 2009, ko se bo začelo uporabljati novo obdobje uredbe GSP, in z začetkom naslednjega tržnega leta za sladkor, ki se začne 1. oktobra 2008. Da bi se izognili diskriminaciji izvajalcev, ki želijo oskrbovati trg, se bo nova opredelitev začela uporabljati z začetkom tržnega leta za sladkor. Uredbo Komisije (ES) št. 1100/2006 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Odbora za splošne preferenciale.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 5(7)(d) Uredbe (ES) št. 1100/2006 se besedilo „jamstvo pooblaščenega izvajalca“ nadomesti z besedilom „jamstvo vložnika“.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. novembra 2008

Labels: 3
17
19